CELEX: 32016R0178
Language: bg
Date: 2016-02-10 00:00:00
Title: Регламент (ЕС) 2016/178 на Комисията от 10 февруари 2016 година за изменение на приложение I към Регламент (ЕО) № 1334/2008 на Европейския парламент и на Съвета по отношение на премахването на някои ароматични вещества от списъка на Съюза (Текст от значение за ЕИП)

11.2.2016   
            
            
               BG
            
            
               Официален вестник на Европейския съюз
            
            
               L 35/6
            
         РЕГЛАМЕНТ (ЕС) 2016/178 НА КОМИСИЯТА
   от 10 февруари 2016 година
   за изменение на приложение I към Регламент (ЕО) № 1334/2008 на Европейския парламент и на Съвета по отношение на премахването на някои ароматични вещества от списъка на Съюза
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1334/2008 на Европейския парламент и на Съвета от 16 декември 2008 г. относно ароматизантите и определени хранителни съставки с ароматични свойства за влагане във или върху храни и за изменение на Регламент (ЕИО) № 1601/91 на Съвета, регламенти (ЕО) № 2232/96 и (ЕО) № 110/2008 и Директива 2000/13/ЕО (1), и по-специално член 11, параграф 3 и член 25, параграф 3 от него,
   като взе предвид Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (2), и по-специално член 7, параграф 4 от него,
   като има предвид, че:
   
               (1)
            
            
               В приложение I към Регламент (ЕО) № 1334/2008 се установява списък на Съюза на ароматизантите и изходните материали, одобрени за употреба във или върху храни, и условията за тяхната употреба.
            
         
               (2)
            
            
               С Регламент за изпълнение (ЕС) № 872/2012 на Комисията (3) беше приет списък на ароматичните вещества и той беше въведен в част А от приложение I към Регламент (ЕО) № 1334/2008.
            
         
               (3)
            
            
               Списъкът може да се актуализира в съответствие с предвидената в член 3, параграф 1 от Регламент (ЕО) № 1331/2008 обща процедура по инициатива на Комисията или при постъпване на заявление от държава членка или от заинтересована страна.
            
         
               (4)
            
            
               Списъкът на Съюза на ароматизантите и изходните материали съдържа редица вещества, за които Европейският орган за безопасност на храните (ЕОБХ) не е завършил оценката или е изискал да бъдат предоставени допълнителни научни данни за нейното завършване. Лицата, отговарящи за пускането на ароматичните вещества на пазара, оттеглиха подадените заявления за четири от тези вещества, а именно ветиверол (FL № 02.214), ветиверилацетат (FL № 09.821), 2-ацетил-1,4,5,6-тетрахидропиридин (FL № 14.079) и 2-пропионилпиролин в 1 % триглицериди от растителни масла (FL № 14.168). Поради това посочените ароматични вещества следва да бъдат премахнати от списъка на Съюза.
            
         
               (5)
            
            
               Що се отнася до веществото метил-2-меркаптопропионат (FL № 12.266), лицето, отговарящо за пускането му на пазара, е посочило, че вече не подкрепя неговото използване. Поради това посоченото ароматично вещество следва да бъде премахнато от списъка на Съюза.
            
         
               (6)
            
            
               Поради това част А от приложение I към Регламент (ЕО) № 1334/2008 следва да бъде съответно изменена.
            
         
               (7)
            
            
               В член 1 от Регламент (ЕС) № 873/2012 на Комисията (4) се определят преходни мерки за храните, съдържащи ароматични вещества, които са законно пуснати на пазара или етикетирани преди 22 октомври 2014 г., с цел да се гарантира плавен преход на пазара. Същият допълнителен преходен период следва да се предостави и за храните, съдържащи посочените пет вещества, с цел да се даде възможност на стопанските субекти в областта на храните да се адаптират към определените с настоящия регламент изисквания.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Част А от приложение I към Регламент (ЕО) № 1334/2008 се изменя в съответствие с приложението към настоящия регламент.
   Член 2
   Храни, съдържащи ароматичните вещества ветиверол (FL № 02.214), ветиверилацетат (FL № 09.821), метил-2-меркаптопропионат (FL № 12.266), 2-ацетил-1,4,5,6-тетрахидропиридин (FL № 14.079) и 2-пропионилпиролин 1 % в триглицериди от растителни масла (FL № 14.168), които са законно пуснати на пазара или етикетирани, преди да са изминали 6 месеца след датата на влизане в сила на настоящия регламент, но които не съответстват на част А от приложение I към Регламент (ЕО) № 1334/2008, могат да бъдат продавани до изтичане на срока им на минимална трайност или срока им на годност.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 февруари 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 354, 31.12.2008 г., стр. 34.
   
      (2)  ОВ L 354, 31.12.2008 г., стр. 1.
   
      (3)  Регламент за изпълнение (ЕС) № 872/2012 на Комисията от 1 октомври 2012 г. за приемане на предвидения в Регламент (ЕО) № 2232/96 на Европейския парламент и на Съвета списък на ароматичните вещества, за въвеждането му в приложение I към Регламент (ЕО) № 1334/2008 на Европейския парламент и на Съвета и за отмяна на Регламент (ЕО) № 1565/2000 на Комисията и на Решение 1999/217/ЕО на Комисията (ОВ L 267, 2.10.2012 г., стр. 1).
   
      (4)  Регламент (ЕС) № 873/2012 на Комисията от 1 октомври 2012 г. относно преходните мерки, засягащи списъка на Съюза на ароматизантите и изходните материали, установен в приложение I към Регламент (ЕО) № 1334/2008 на Европейския парламент и на Съвета (ОВ L 267, 2.10.2012 г., стр. 162).
   
      ПРИЛОЖЕНИЕ
      В част А от приложение I към Регламент (ЕО) № 1334/2008 се заличават следните вписвания:
      
         
                     „02.214
                  
                  
                     Ветиверол
                  
                  
                     89-88-3
                  
                  
                     1866
                  
                  
                     10321
                  
                  
                      
                  
                  
                      
                  
                  
                     2
                  
                  
                     ЕОБХ
                  
               
                     09.821
                  
                  
                     Ветиверилацетат
                  
                  
                     117-98-6
                  
                  
                     1867
                  
                  
                     11887
                  
                  
                      
                  
                  
                      
                  
                  
                     2
                  
                  
                     ЕОБХ
                  
               
                     12.266
                  
                  
                     Метил-2-меркаптопропионат
                  
                  
                     53907-46-3
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     ЕОБХ
                  
               
                     14.079
                  
                  
                     2-ацетил-1,4,5,6-тетрахидропиридин
                  
                  
                     27300-27-2
                  
                  
                      
                  
                  
                      
                  
                  
                      
                  
                  
                      
                  
                  
                     2
                  
                  
                     ЕОБХ
                  
               
                     14.168
                  
                  
                     2-пропионилпиролин 1 % в триглицериди от растителни масла
                  
                  
                     133447-37-7
                  
                  
                     1605
                  
                  
                      
                  
                  
                      
                  
                  
                      
                  
                  
                     2
                  
                  
                     ЕОБХ“